**USTANOVA „DJEČJI VRTIĆI“ MOSTAR**

**Upravno vijeće Ustanove**

Na temelju članka 24. i članka 45. Zakona o predškolskom odgoju HNŽ-e („Službene novine HNŽ-e“, broj 5/2000) i članka 26. Statuta Ustanove „Dječji vrtići“ Mostar (ur.br.:01-UV-370/21, 30. 04. 2021.), Upravno vijeće Ustanove, na sjednici održanoj 29. 04. 2024. godine, donosi

**Pravilnik o izmjenama i dopunama**

**Pravilnika o upisu djece i ostvarivanju prava i obveza korisnika usluge**

**u Ustanovi „Dječji vrtići“ Mostar**

( ur.br.:01-UV-638/16, 12. 05. 2016., ur.br.:01-UV-497/19, 05.04. 2019.

i ur.br.:01-UV-314/23, 20. 04. 2023.)

***Članak 1.***

Članak 6. Pravilnika o upisu djece i ostvarivanju prava i obveza korisnika usluga u Ustanovi „Dječji vrtići“ Mostar (ur.br.:01-UV-638/16,12.05.2016., ur.br.:01-497/19,05.04.2019. i ur.br.:01-UV-314/23, 20.04.2023.), mijenja se i glasi: „

1. Prijava za upis se vrši na posebnom obrascu (Obrazac br.1.), koji čini sastavni dio ovog Pravilnika.
2. Prilikom redovitog upisa u narednu pedagošku godinu, na temelju javnog natječaja, Prijava za upis se podnosi putem web stranice Ustanove, a o čemu će javnost biti blagovremeno informirana.
3. Nakon podnesene Prijave za upis, roditeljima/starateljima će biti poslan (elektronskim putem) poziv za obavljanje inicijalnog razgovora.
4. Cilj inicijalnog razgovora je upoznavanje psihofizičkog razvoja djeteta na temelju dokumentacije ako je priložena, zapažanja i procjene stručnih suradnika o razvojnom statusu djeteta u suradnji s roditeljima/skrbnicima, a kako bi se pronašao primjereni oblik uključivanja djeteta u rad Ustanove.
5. Polazak djeteta u predškolsku ustanovu, a nakon zadovoljavanja kriterija za upis, neće se moći realizirati bez obavljenog inicijalnog razgovora.
6. Nakon objavljivanja Popisa djece upisane u narednu pedagošku godinu, roditelji će biti pozvani na potpisivanje Ugovora o pružanju usluga predškolskog odgoja, kada će biti dužni dostaviti i dokumentaciju na temelju koje su zadovoljili kriterije i stavljeni na Popis upisne djece u predškolsku Ustanovu.
7. U slučaju ne ispunjavanja uvjeta iz toč. (6) ovog članka od strane roditelja, Prijava za upis djeteta će se skinuti s Popisa djece upisane u narednu pedagošku godinu i staviti na zvaničnu Listu čekanja.

***Članak 2.***

U članku 7. u stavku (1) Pravilnika o upisu djece i ostvarivanju prava i obveza korisnika usluga u Ustanovi „Dječji vrtići“ Mostar (ur.br.:01-UV-638/16,12.05.2016., ur.br.:01-497/19,05.04.2019. i ur.br.:01-UV314/23, 20. 04. 2023.), dodaje se nova rečenica koja glasi:

„ U ovom slučaju Prijava za upis može se dostaviti i neposredno u ravnateljstvo vrtića.“

***Članak 3.***

U članku 8. iza stavka (4), dodaje se novi stavak (5) koji glasi:

„Za dijete kojemu je omogućena odgoda škole, roditelj/skrbnik djeteta podnosi pisani zahtjev za daljnjim boravkom djeteta u predškolskoj ustanovi, uz koji prilaže potvrdu nadležnog gradskog odjela o odgodi škole.“

***Članak 4.***

Pravilnik o izmjenama i dopunama Pravilnika o upisu djece i ostvarivanju prava i obveza korisnika usluga u Ustanovi „Dječji vrtići“ Mostar (ur.br.:01-UV-638/16,12.05.2016., ur.br.:01-497/19,05.04.2019. i ur.br.:01-UV314/23, 20. 04. 2023), stupa na snagu danom dobivanja suglasnosti od strane nadležnog odjela Grada Mostara, kao osnivača Ustanove, i biti će objavljenje na oglasnim pločama svih organizacionih jedinica Ustanove.

Ur. broj: 01-UV-583/24

Mostar, 29. 04. 2024.

Predsjednica Upravnog vijeća

Jelena Drmać

Pravilnik o izmjenama i dopunama Pravilnika o upisu djece i ostvarivanju prava i obveza korisnika usluga u Ustanovi „Dječji vrtići“ Mostar (ur.br.:01-UV-638/16,12.05.2016. i ur.br.:01-497/19,05.04.2019. i i ur.br.:01-UV314/23, 20. 04. 2023.) objavljen je na oglasnim pločama org. jedinica dana, \_\_\_\_\_2024. godine.

Ravnateljica

Danijela Kegelj